                                           dom
afsagt den 23. marts 2015 af vestre landsrets 4. afdeling (dommerne nikolaj aarø-hansen,
eva staal og anette fogh (kst.)) i ankesag
v.l. b–2015–14
betina overbye vestergaard
(advokat claus bonnez v/advokat lasse hummelhof frandsen, videbæk,
 i henhold til proceduretilladelse)
mod
cepheus ejendomme a/s
(advokat pia egsgaard, bjerringbro)
retten i randers har som boligret den 28. maj 2014 afsagt dom i 1. instans (rettens nr. bs 6-
1643/2011).
dommen er med procesbevillingsnævnets tilladelse af 26. september 2014 anket til lands-
retten.
påstande
for landsretten har appellanten, betina overbye vestergaard, påstået frifindelse for cepheus
ejendomme a/s’ påstand om, at hun skal anerkende at være forpligtet til at betale pbs-gebyr.
cepheus ejendomme a/s har påstået boligrettens dom vedrørende spørgsmålet om pbs-
gebyr stadfæstet.
procedure
parterne har gentaget deres anbringender for boligretten vedrørende tvisten om betaling af
                                                 - 2 -
pbs-gebyr og har procederet i overensstemmelse hermed.
landsrettens begrundelse og resultat
dommerne eva staal og anette fogh udtaler:
der er efter det oplyste forskellig praksis i landets huslejenævn og boligretter vedrørende
spørgsmålet om, hvorvidt udlejere kan pålægge lejerne at betale husleje via pbs og dermed
pålægge lejerne at betale pbs-gebyret.
udlejer kan efter den ufravigelige bestemmelse i lejelovens § 32, 1. pkt., anvise et beta-
lingssted her i landet. cepheus ejendomme a/s har i lejekontrakten bestemt, at lejen skal
betales på udlejerens konto via pbs, og at gebyret til pbs tillægges huslejeopkrævningen. vi
finder, at denne bestemmelse ikke er i strid med lejelovens § 32. vi finder endvidere - efter
karakteren af et pbs-gebyr sammenholdt med dets størrelse, og da betaling via pbs ikke
udelukkende er i udlejerens interesse – at opkrævning af gebyret ikke kan kræve særskilt
hjemmel i lejelovgivningen.
vi stemmer derfor for at stadfæste boligrettens flertals afgørelse om pbs-gebyret.
dommer nikolaj aarø-hansen udtaler:
de omtvistede udgifter til pbs-gebyrer ville i mangel af anden aftale påhvile udlejeren som
led i dennes aftale med pbs. bestemmelsen i lejeaftalens § 11, pkt. 8.1, om, at udgiften til
pbs tillægges opkrævningen af huslejen, indebærer således, at cepheus ejendomme a/s som
udlejer får refunderet selskabets udgifter til at modtage lejebetalinger via pbs. sådanne
udgifter må efter min opfattelse anses for en del af ejendommens almindelige driftsudgifter.
lejelovgivningen indeholder ufravigelige regler om fastsættelse af regulering for leje af
lejligheder til beboelse. disse regler giver ikke udlejeren adgang til at lade lejerne dække
udlejerens driftsudgifter ved refusion ved siden af lejebetaling. en adgang for udlejeren til at
udskille dele af driften af lejen til særskilt refusion kræver således lovhjemmel, jf. herved
højesterets dom gengivet i ufr 2009.2497h.
                                                - 3 -
de forhold, som flertallet har anført, kan efter min mening ikke føre til en fravigelse af dette
krav.
jeg er enig med flertallet i, at aftalen om lejerens betaling af pbs-gebyret ikke er i strid med
bestemmelsen i lejelovens § 32. dette forhold indebærer imidlertid ikke, at der dermed er
hjemmel til at udskille disse gebyrer til særskilt betaling. herefter, og da der heller ikke i
øvrigt er hjemmel til særskilt opkrævning af sådanne gebyrer, stemmer jeg for anse parternes
aftale om, at lejeren skal betale udgiften til pbs-gebyrerne, for ugyldig og dermed for at tage
appellantens frifindelsespåstand for landsretten til følge.
der afsiges dom efter stemmeflertallet, og landsretten stadfæster herefter den del af bolig-
rettens dom, der vedrører pbs-gebyret.
efter sagens udfald sammenholdt med parternes påstande skal betina overbye vestergaard
betale sagsomkostninger for landsretten til cepheus ejendomme a/s med 12.500 kr. beløbet
omfatter udgifter til advokatbistand og er inkl. moms, da indstævnte ikke er momsregistreret.
landsretten har ved fastsættelsen af beløbet lagt vægt på sagens økonomiske værdi og dens
omfang.
                                    t h i k e n d e s f o r r e t:
boligrettens dom stadfæstes.
betina overbye vestergaard skal betale sagens omkostninger for landsretten til cepheus
ejendomme a/s med 12.500 kr.
de idømte sagsomkostninger skal betales inden 14 dage, og sagsomkostningerne forrentes
efter rentelovens § 8 a.
